
   Către,

            Biroul Permanent al Camerei Deputaţilor

Vă înaintăm alăturat raportul asupra propunerii legislative privind instituirea zilei de 21 aprilie - Ziua naţională a luptei împotriva traficului ilicit de mărfuri, transmisă Comisiei pentru administraţie publică şi amenajarea teritoriului pentru examinare pe fond, în procedură obişnuită cu adresa nr. Plx.23 din 6 februarie 2019.
Preşedinte, 

Florin-Claudiu ROMAN 

RAPORT 

asupra propunerii legislative privind instituirea zilei de 21 aprilie - Ziua naţională a luptei împotriva traficului ilicit de mărfuri 

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată prin adresa nr. PLx.23 din 6 februarie 2019, cu dezbaterea pe fond, în procedură obişnuită asupra propunerii legislative privind instituirea zilei de 21 aprilie - Ziua naţională a luptei împotriva traficului ilicit de mărfuri. 
La întocmirea prezentului raport, Comisia pentru administraţie publică şi amenajarea teritoriului a avut în vedere:

- avizul favorabil  al Consiliului Legislativ (nr. 996/17.10.2018) 

-avizul negativ al Consiliului Economic și Social ( nr.5024/3.10.2018)
- avizul favorabil al Comisiei pentru industrii și servicii

- avizul favorabil al Comisiei juridice, de disciplină și imunități

- avizul negativ  al Comisiei pentru drepturile omului, culte și problemele minorităților naționale
Senatul în calitate de primă Cameră sesizată a respins propunerea legislativă în şedinţa din 4 februarie 2019.

 Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 alin (9) pct.2 din  Regulamentul Camerei Deputaţilor, republicat, cu modificările şi completările ulterioare.


Propunerea legislativă are ca obiect de reglementare instituirea zilei de 21 aprilie – Ziua naţională a luptei împotriva traficului ilicit de mărfuri. Conform expunerii de motive a propunerii legislative, instituirea  zilei de 21 aprilie – Ziua naţională a luptei împotriva traficului ilicit de mărfuri va contribui la informarea şi conştientizarea cetăţenilor şi a autorităţilor publice cu privire la efectele grave generate de acest fenomen. 
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru administrație publică și amenajarea teritoriului şi-a desfăşurat lucrările în data de 19 martie 2019.

Din numărul total de 23 membri ai Comisiei pentru administraţie publică şi amenajarea teritoriului au participat la şedinţă 23 deputaţi. 

La dezbaterile care au avut loc, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, a participat în calitate de invitat domnul Attila Gyorgy, Secretar de stat - Ministerul Finanțelor Publice.

În urma examinării propunerii legislative mai sus menționate şi a opiniilor exprimate, membrii Comisiei pentru administraţie publică şi amenajarea teritoriului au hotărât cu majoritate de voturi ( 1 vot împotrivă și 3 abțineri) adoptarea propunerii legislative privind instituirea zilei de 21 aprilie - Ziua naţională a luptei împotriva traficului ilicit de mărfuri . 

În raport cu obiectul şi conţinutul său, propunerea legislativă face parte din categoria legilor ordinare.
	  
Preşedinte
	Secretar

	Florin-Claudiu ROMAN 
	Simona BUCURA-OPRESCU


      Consilier parlamentar, Elena Hrincescu

